CELEX: 62008CA0286
Language: lv
Date: 2009-09-10 00:00:00
Title: Lieta C-286/08: Tiesas (piektā palāta) 2009. gada 10. septembra spriedums — Eiropas Kopienu Komisija/Grieķijas Republika (Valsts pienākumu neizpilde — Vide — Direktīva 2006/12/EK un Direktīva 91/689/EEK — Bīstamie atkritumi — Pienākums izstrādāt un pieņemt bīstamo atkritumu apsaimniekošanas plānu — Pienākums izveidot integrētu un atbilstošu bīstamo atkritumu apglabāšanas iekārtu tīklu — Direktīva 1999/31/EK — Atkritumu poligoni — Bīstamo atkritumu apglabāšana)

7.11.2009   
            
            
               LV
            
            
               Eiropas Savienības Oficiālais Vēstnesis
            
            
               C 267/21
            
         Tiesas (piektā palāta) 2009. gada 10. septembra spriedums — Eiropas Kopienu Komisija/Grieķijas Republika
   (lieta C-286/08) (1)
   
   (Valsts pienākumu neizpilde - Vide - Direktīva 2006/12/EK un Direktīva 91/689/EEK - Bīstamie atkritumi - Pienākums izstrādāt un pieņemt bīstamo atkritumu apsaimniekošanas plānu - Pienākums izveidot integrētu un atbilstošu bīstamo atkritumu apglabāšanas iekārtu tīklu - Direktīva 1999/31/EK - Atkritumu poligoni - Bīstamo atkritumu apglabāšana)
   2009/C 267/36
   Tiesvedības valoda — grieķu
   
      Lietas dalībnieki
   
   
      Prasītāja: Eiropas Kopienu Komisija (pārstāvji — M. Patakia un J.-B. Laignelot)
   
      Atbildētāja: Grieķijas Republika (pārstāvis — E. Skandalou)
   
      Priekšmets
   
   Valsts pienākumu neizpilde — Padomes 1991. gada 12. decembra Direktīvas 91/689/EEK par bīstamajiem atkritumiem (OV L 377, 20. lpp.) 1. panta 2. punkta un 6. panta un Eiropas Parlamenta un Padomes 2006. gada 5. aprīļa Direktīvas 2006/12/EK par atkritumiem (OV L 114, 9. lpp.) [iepriekš — Padomes 1975. gada 15. jūlija Direktīva 75/442/EEK, kurā grozījumi izdarīti ar Padomes 1991. gada 18. marta Direktīvu 91/156/EEK] 5. panta 1. un 2. punkta, 7. panta 1. punkta un 4. un 8. panta pārkāpums — Padomes 1999. gada 26. aprīļa Direktīvas 99/31/EK par atkritumu poligoniem (OV L 182, 1. lpp.) 3. panta 1. punkta, 6.–9., 13. un 14. panta pārkāpums — Bīstamo atkritumu apsaimniekošanas plāna neizstrādāšana atbilstoši Kopienu tiesību aktu prasībām un integrēta un atbilstoša bīstamo atkritumu apglabāšanas iekārtu tīkla neizveidošana — Pienākumu neizpilde attiecībā uz atkritumu apsaimniekošanu un atkritumu poligoniem
   
      Rezolutīvā daļa:
   
   
               1)
            
            
               Grieķijas Republika,
               
                           —
                        
                        
                           saprātīgā termiņā neizstrādājot un nepieņemot bīstamo atkritumu apsaimniekošanas plānu, kas atbilst piemērojamo Kopienu tiesību aktu prasībām, un neizveidojot integrētu un atbilstošu bīstamo atkritumu apglabāšanas iekārtu tīklu, kam raksturīga tādu metožu izmantošana, kas ir vispiemērotākās, lai nodrošinātu augstu vides un sabiedrības veselības aizsardzības līmeni;
                        
                     
                           —
                        
                        
                           neveicot visus pasākumus, kas vajadzīgi, lai saistībā ar bīstamo atkritumu apsaimniekošanu nodrošinātu, ka tiek ievērots Eiropas Parlamenta un Padomes 2006. gada 5. aprīļa Direktīvas 2006/12/EK par atkritumiem 4. un 8. pants, kā arī Padomes 1999. gada 26. aprīļa Direktīvas 1999/31/EK par atkritumu poligoniem 3. panta 1. punkts, 6.–9. pants, 13. un 14. pants;
                        
                     nav izpildījusi pienākumus, kas tai uzlikti saskaņā ar, pirmkārt, Padomes 1991. gada 12. decembra Direktīvas 91/689/EEK par bīstamajiem atkritumiem 1. panta 2. punktu un 6. pantu, kas aplūkoti kopā ar Direktīvas 2006/12 5. panta 1. un 2. punktu, kā arī 7. panta 1. punktu, otrkārt, Direktīvas 91/689 1. panta 2. punktu, kas aplūkots kopā ar Direktīvas 2006/12 4. un 8. panta noteikumiem, kā arī, treškārt, Direktīvas 1999/31 3. panta 1. punktu, 6.–9. pantu, 13. un 14. pantu;
            
         
               2)
            
            
               Grieķijas Republika atlīdzina tiesāšanās izdevumus.
            
         
      (1)  OV C 223, 30.08.2008.